אילות

אֵילוֹת הוא קיבוץ בדרום הערבה, השוכן כקילומטר מצפון לאילת, ומשתייך למועצה אזורית חבל אילות. זהו הקיבוץ הדרומי ביותר במדינת ישראל, והיישוב השני הדרומי ביותר מבין כלל היישובים במדינה.

==שם היישוב==
מקור שם היישוב הוא בעיר המקראית אילת, הסמוכה לעציון גבר, שנקראה גם "אילות":
:, וכן: , וכן: .

== היסטוריה ==
ראשיתו של קיבוץ אילות בקבוצה של 15 צעירים של הקיבוץ המאוחד שכונו "הפלוגה המקובצת" שירדו לאילת ב-16 ביוני 1955, על פי עצתו של יצחק טבנקין שהאמין שיש להקים קיבוצים בכל רחבי ישראל. הירידה לאילת הייתה נגד דעת הממשלה והסוכנות. חברי הפלוגה התמקמו בשלוש החושות של אום רשרש ועסקו בחקלאות כהכנה להקמת יישוב קבע.

בשנת 1959 הוחלט להקים את נקודת הקבע של הקיבוץ בנחל רודד בו נמצאו אדמות פוריות. הוחל בהכשרת הנקודה, בנטיעת עצי שיטה מלבינה ובהקמת מבנים. בתחילת 1962 מנה הקיבוץ 45 חברים ושני ילדים ומבני הקיבוץ כבר עמדו על מקומם, אך חברי הקיבוץ עברו לנקודה רק בסוף 1962. טקס העלייה על הקרקע התקיים בדצמבר 1962. הקיבוץ מנה אז 60 נפשות, מחציתם חברי הקיבוץ ומחציתם תגבור של הקיבוץ המאוחד. לקיבוץ הוקצבו 700 דונם לעיבוד חקלאי שעל 300 דונם מהם התחילו לגדל תמרים, ירקות ופירות. כן התקיימה בקיבוץ מכבסה ששירתה את בתי המלון באילת, את האוניות שעגנו בנמל אילת ואת קיבוץ יטבתה. אנשי הקיבוץ עסקו גם בדיג והקימו רפת לחלב ולול תרנגולים. 

במשך השנים נותר הקיבוץ קטן והוא נשען על קבוצות משימה שהגיעו לתגבר אותו. לאחר מלחמת ששת הימים הופנו גרעיני התיישבות למקומות אחרים והקיבוץ הגיע למצב קשה. כל ותיקי הקיבוץ עזבו אותו ובתחילת שנות ה-70 הוא נוהל על ידי צעירים באמצע שנות ה-20 לחייהם. בשנת 1972 פתח הקיבוץ במבצע תקדימי לגיוס מצטרפים חדשים. מבחינה כלכלית הקיבוץ התפתח והגיע לרווח כלכלי בשנת 1972. כבר בשנות ה-70 הקיבוץ התגאה בכך שאין בו לינה משותפת. בסוף שנות ה-70 הייתה תחלופה בקיבוץ והגיע אחיה חבורה שגובשה על ידי הקיבוץ המאוחד.

לקיבוץ יש מטע תמרים גדול המהווה ענף הכנסה משמעותי. במטע התמרים הוקמה אנדרטה לזכרו של בן-ציון ישראלי, "אבי ענף התמרים", שהבריח חוטרי תמרים מאיראן, ואיפשר את הקמת ענף חקלאות התמר בישראל.

סמיכותו של הקיבוץ לעיר אילת מקדם יוזמות עסקיות הנשענות על הסמיכות. בקיבוץ בית מלון הנקרא "יו ספלאש אילת" שנמצא כעת בבעלות פרטית. בשנים האחרונות הקיבוץ פועל להקמת מרכז מסחרי בצמוד לעיר אילת.

בקיבוץ קבוצות רבות של צעירים ביניהם קבוצות סטודנטים, עבודה מועדפת ומתנדבים בחקלאות. בנוסף נמצא בקיבוץ גרעין שנת שירות של תנועת הנוער המחנות העולים שנקרא גרעין אדום, שעושים חקלאות בקיבוץ וחינוך בכל המועצה האזורית.

==גלריית תמונות==
<gallery>
קובץ:PikiWiki Israel 29350 Dining room in Kibbutz Eilot.JPG|חזית חדר האוכל
קובץ:PikiWiki Israel 29351 Dining room in Kibbutz Eilot.JPG|alt=|חדר האוכל
קובץ:PikiWiki Israel 5470 Tourism in Israel.JPG|alt=|שלט בחדר האוכל "כפות תמרים"
קובץ:EILOT01.JPG|חדר האוכל בשעת ארוחת בוקר
קובץ:PikiWiki Israel 5469 Agriculture in Israel.JPG|alt=|אולם חדר האוכל
קובץ:EILOT02.JPG|צריף חדר האוכל הראשון (כיום נטוש)
קובץ:EILOT03.JPG|מדשאה בין בתי הקיבוץ
קובץ:EILOT04.JPG|בית הארחה
קובץ:PikiWiki Israel 29327 Entrance to Kibbutz Eilot.JPG|הכניסה לאילות - 50 שנה לאילות
קובץ:PikiWiki Israel 7778 eilot and the bay.JPG|אילות מהאוויר
</gallery>

== קישורים חיצוניים ==

* [http://www.eilot.co.il/?cat=6 אודות קיבוץ אילות] באתר המלון של הקיבוץ
* [http://keilot.localtimeline.com/index.php?lang=he סיפור מקומי קיבוץ אילות] - סיפור של אילות על ציר הזמן 
* [https://web.archive.org/web/20120825093545/http://www.eilot.org.il/%D7%99%D7%A9%D7%95%D7%91%D7%99%D7%9D/%D7%90%D7%99%D7%9C%D7%95%D7%AA/ אילות] באתר המועצה האזורית חבל אילות
* 
* [http://www.meidafon-eilat.co.il/%D7%A7%D7%99%D7%91%D7%95%D7%A5-%D7%90%D7%99%D7%9C%D7%95%D7%AA-%D7%A7%D7%99%D7%91%D7%95%D7%A6%D7%99%D7%9D-%D7%91%D7%A2%D7%A8%D7%91%D7%94/ קיבוץ אילות], באתר מידעפון אילת
*מיכאל יעקובסון: [https://michaelarch.wordpress.com/2016/12/17/%D7%A1%D7%99%D7%91%D7%95%D7%91-%D7%91%D7%97%D7%93%D7%A8-%D7%94%D7%90%D7%95%D7%9B%D7%9C-%D7%91%D7%A7%D7%99%D7%91%D7%95%D7%A5-%D7%90%D7%99%D7%9C%D7%95%D7%AA/ סיבוב בחדר האוכל בקיבוץ אילות] באתר 'חלון אחורי', 17 בדצמבר 2016
* 
* 

== הערות שוליים ==

קטגוריה:קיבוצים
קטגוריה:קיבוצים במחוז הדרום
קטגוריה:הערבה
קטגוריה:יישובים במחוז הדרום
קטגוריה:מועצה אזורית חבל אילות
קטגוריה:יישובים שהוקמו ב-1962
קטגוריה:הערבה: יישובים
קטגוריה:הרי אילת